Barbara W. Tuchman

Barbara Wertheim Tuchman (Ameriketako Estatu Batuak, 1912ko urtarrilaren 30a –  Greenwich, Connecticut, 1989ko otsailaren 6a) historialaria eta idazlea. Pulitzer saria bi aldiz irabazi zuen, The Guns of August (1962) eta Stilwell and the American Experience in China (1971) liburuekin.

 Biografia 
Maurice Wertheim bankariaren eta Alma Morgenthauen alaba zen. Aita aberastasun eta ospe handiko gizona zen: The Nation aldizkariaren jabea, Amerikako Batzorde Juduaren lehendakaria, arte-bildumagile ospetsua eta Theatre Guild-en sortzailea.Oliver B. Pollack, "Barbara W. Tuchman (1912–1989)," in Paula E. Hyman and Deborah Dash Moore (eds.), Jewish Women in America: An Historical Encyclopedia: Volume II, M–Z. New York: Routledge, 1997; pp. 1414–1416. Barbararen ama Henry Morgenthau-ren alaba zen, Woodrow Wilsonen enbaxadorea Otomandar Inperioan.  

Bere aita 20. mende hasierako Palestinako asentamendu juduen finantziazioan inplikatua egon zen, eta horretarako egindako bidaia batean, berarekin eraman zuen familia, Barbara bi urteko haurra barne. 1914ko abuztuan, Konstantinoplako kaian zirela bidaia horretan, bere ontziko bidaiariek ikusi ahal izan zuren I. Mundu Gerrako lehen intzidenteetako bat, he Gloucester gerraontzi britainiarrak nola egin zuen Goeben eta Breslau ontzi alemanen kontra. Bi urterekin bizi izandako pasarte hura, 48 urte lehenago kontatu zuen (ez haurraren begietatik, haren oroitzapen zuzenik ez baitzuen) The Guns of August liburuan.

Lucy Fitch Perkins eta G.A. Hentyren liburuek eragin handia izan zuten Barbara Wertheim-engan adin goiztiarrean, baita Alexandre Dumasen eleberri historikoak ere.Oliver B. Pollack, "Barbara W. Tuchman (1912–1989)," in Paula E. Hyman and Deborah Dash Moore (eds.), Jewish Women in America: An Historical Encyclopedia: Volume II, M–Z. New York: Routledge, 1997; pp. 1414–1416. Walden School-en ikasi zuen, Manhattango Upper West Side-n, etaDouglas Martin, Walden School, At 73, Files for Bankruptcy, The New York Times, June 23, 1987 1933an Radcliffe College-n historia eta literatura ikasi zituen. Tuchman Radcliffe College-ko administratzailea zen eta Harvardeko, Kaliforniako Unibertsitateko eta Itsas Gerrako Eskolako irakaslea.

Graduatu ondoren, borondatezko ikerketa-laguntzaile gisa aritu zuen Institute of Pacific Relations-en, New Yorken eta horri lotuta urtebete egin zuen Tokion eta hilabete bat Txinan. Ondoren, Estatu Batuetara itzuli zen, Transiberiar trenbidean.Oliver B. Pollack, "Barbara W. Tuchman (1912–1989)," in Paula E. Hyman and Deborah Dash Moore (eds.), Jewish Women in America: An Historical Encyclopedia: Volume II, M–Z. New York: Routledge, 1997; pp. 1414–1416. The Nation aldizkariko korrespontsal aritu zen Valentzia eta Madrilen Espainiako Gerra Zibila kontatuz. Bere lehen liburua Espainiako esperientziatik atera zuen: The Lost British Policy: Britain and Spain Since 1700 (1938).

1940an, Lester R. Tuchman internista, ikertzaile eta medikuarekin ezkondu zen. Harekin ezkondutakoan bere ezkonaurreko deitura (Wertheim) inizial bihurtu zuen eta aurrerantzean Barabara W. Tuchman izena erabili zuen. Hiru alaba izan zituzten, Lucy Tuchman Eisenberg, Jessica Tuchman (gero Matthews), eta Alma Tuchman, eta Carnegie Endowment for International Peace lehendakari bihurtu zen. 

Bigarren Mundu Gerran, AEBetako Gerrako Informazio Bulegoan aritu zen, propaganda jardueretara dedikatutako erakundean.Oliver B. Pollack, "Barbara W. Tuchman (1912–1989)," in Paula E. Hyman and Deborah Dash Moore (eds.), Jewish Women in America: An Historical Encyclopedia: Volume II, M–Z. New York: Routledge, 1997; pp. 1414–1416. 

1956ean Bible and Sword: England and Palestine from the Bronze Age to Balfour argitaratu zuen, Palestinaren historiari buruzko lan bat. Aurrerantzean historia liburuetan jarri zuen bere ahalegina; nahiz eta gradu ikasketarik ez izan historian, Tuchmanek bere jardun hori defenditu zuen, akademiaren estuasunetatik aparte libreki idazteko gautasuna ematen ziolakoan. Ikuspegi literario eta dibulgatzaile bat garatu zuen liburu horietan, eta gerraz idazten bazuen, adibidez, gudalekuetara bisita egitea gogoko izaten zuen, ikuspegi pertsonal bat irabazteko.

Historia liburu horien artean bik Pulitzer saria jaso zuten, I. Mundu Gerraren abiatzeari buruzkoa bat (The Guns of August), eta Joseph Stilwell general estatubatuarraz eta Txinako II. Mundu Gerrako fronteaz bestea (Stilwell and the American Experience in China). 

Historia gradu ofizialik sekula erdietsi ez arren, iirakasle irakurlea izan zen Harvard Unibersitatean, eta ohorezko graduak jaso zituen hartan, eta baita ere Yale Unibersitatean,  New York Unibersitatean (NYU), Columbia Unibersitatean, Bostongoan eta Smith Collegen, besteak beste. Erakunde hauetako lehendakari ere bilakatu zen: Society of American Historians, American Academy of Arts and Letters, eta American Academy of Arts and Sciences.

Tuchman 1989an hil zen Greenwichen, Connecticuten, garuneko isuri baten ondoren, 77 urte zituela.Oliver B. Pollack, "Barbara W. Tuchman (1912–1989)," in Paula E. Hyman and Deborah Dash Moore (eds.), Jewish Women in America: An Historical Encyclopedia: Volume II, M–Z. New York: Routledge, 1997; pp. 1414–1416. Bere azken liburuak, The First Salute (1988), 17 aste zeramatzan The New York Times egunkariko salduenen zerrendan hil zenean. Amerikako Iraultzaren eta Estatu Batuen jaiaotzaren kontakizun bat zen, nazioarteko ikuspegian kokatua.

 Tuchman-en legea 
1978ko A Distant Mirror liburuaren sarreran, Tuchmanek "Tuchmanen legea" deitu zion fenomeno historiko bat identifikatu zuen, modu ludikoan:Hondamendia oso gutxitan gertatzen da, erregistratutako kontuetatik abiatuta. Gaurko berriak xurgatu ondoren, grebak, krimenak, energia-akatsak, ur-sare hautsiak, tren geldituak, eskola-itzalaldiak, mutanteak, drogazaleak, neonaziak eta bortxatzaileak izango dituen mundu bati aurre egitea espero da. Kontua da bat gauez itzul daitekeela etxera —zorioneko egun batean— fenomeno horietako bat edo bi aurkitu gabe. Horrek eraman nau Tuchmanen Legea formulatzera, honela: "Txostena egiteak bost edo hamar aldiz biderkatzen du garapen deploragarri ororen itxurazko luzapena" (edo irakurleak ematen duen edozein irudi). Erregistroan egoteak esan nahi du jarraitua eta nonahikoa dela; aldiz, litekeena da noizbehinkakoa izatea, bai denboran bai tokian. Gainera, normalaren iraunkortasuna perturbazioaren efektua baino handiagoa izaten da, gure garaiez dakigun moduan. Tuchmanen legea "pertzepziozko xedapenaren" edo "probabilitate subjektiboaren" printzipio psikologiko gisa definitu da.Texas Research Institute of Mental Sciences, Violence and the Violent Individual: Proceedings of the Twelfth Annual Symposium, Texas Research Institute of Mental Sciences, Houston, Texas, November 1–3, 1979. Spectrum Publications, p. 412 Azalpen labur prosaiko batean, legeak esan nahi du iraganeko desastreak errazago gordetzen direnez historian, aro horiek izan zirena baino okerragoak direla pentsatzera eraman gaitzakeela. Izan ere, berak ere lagundu zuen pertzepzio horretan, legea definitu zuen liburuan, A Distant Mirror horretan, Erdi Aroko garai ilun bat deskribatu baitzuen, liburuaren azpitituluak nabarmendu bezala: The Calamitous 14th Century, kalamitatezko 14. mendea (liburuan deskribatutako kalamitateen artean, Izurri Beltza).

 Argitalpenak 

 Liburuak 

 The Lost British Policy: Britain and Spain Since 1700. London: United Editorial, 1938.  
 Bible and Sword: England and Palestine from the Bronze Age to Balfour. New York: New York University Press, 1956.  OCLC 445506
 The Zimmermann Telegram. New York: Viking Press, 1958.  OCLC 221110341 online Nola sartu ziren AEBak I. Mundu Gerran, hori kontatzen du liburu honek, espioitza kasu baten eran kontatuta.
 The Guns of August. New York: Macmillan, 1962.  OCLC 781625312
 The Proud Tower: A Portrait of the World before the War, 1890–1914. New York: Macmillan, 1966. ISBN 0345405013
 Stilwell and the American Experience in China, 1911–45 (1971)  
 Notes from China. New York: Collier, 1972. OCLC 570634
 A Distant Mirror: The Calamitous Fourteenth Century. New York: Alfred A. Knopf, 1978. ISBN 0394400267
 Practicing History: Selected Essays. New York: Alfred A. Knopf, 1981. ISBN 0394520866
 The March of Folly: From Troy to Vietnam. New York: Knopf/Random House, 1984. ISBN 0394527771
 The First Salute: A View of the American Revolution. New York: Knopf/Random House, 1988. ISBN 0394553330

 Bestelako obrak 

 America's Security in the 1980s. London: International Institute for Strategic Studies, 1982.
 The Book: A Lecture Sponsored by the Center for the Book in the Library of Congress and the Authors’ League of America, Presented at the Library of Congress, October 17, 1979. Washington, DC: Library of Congress, 1980.

 Sariak eta Aitortzak 

 1963an, Pulitzer Saria.
 1971ean, St. Louis Literary Award saria jaso zuen.
 1972an, Pulitzer Saria.
 1978an, Arte eta Zientzien Ameriketako Estatu Batuetako Akademia-ren kide hautatu zuten.
 1979an, Arte eta Letren Akademia Amerikarreko lehen emakume presidente bihurtu zen. 1980an, AEBetako Historiako NationaL Book Award irabazi zuen.This was the 1980 award for paperback History. From 1980 to 1983 in National Book Award history there were dual hardcover and paperback awards in most categories, and multiple nonfiction subcategories. Most of the paperback award-winners were reprints, including this one. 
 1980an, Tuchmanek National Endowment for the Humanities delakoaren Jefferson Konferentzia eman zuen, AEBetako gobernu federalaren ohorerik handiena giza zientzietan.
 Currier Houseko dorre bat, Radcliffe Collegeko lehen etxebizitza-dibisioa eta, orain, Harvard Collegekoa, Tuchmanen omenez izendatu zuten.
 Nazioarteko Ikasketen Elkarteko Nazioarteko Harreman Historikoen Atalak sari bat izendatu du Tuchmanen omenez, "Barbara W. Tuchman saria, graduondoko ikasle baten Nazioarteko Harreman Historikoetan paper onena izateagatik".

 Irudi galeria 

 Erreferentziak 

 Kanpo estekak 

 Telebistako elkarrizketa Bill Moyersekin (1988)
 Autorea MacDowell kolonian sartzea
 Biografia Liburutegi Birtual Juduan
 Google Books-en zerrenda bibliografikoa
 Emakume ospetsuei buruzko sarrera
 Nazioarteko Harreman Historikoen Atala
 Barbara W. Tuchman saria, graduondoko ikasle batek nazioarteko harreman historikoetan izan duen paper onenagatik

Kategoria:Amerikarrak
Kategoria:Estatubatuarrak
Kategoria:Idazleak
Kategoria:Kazetariak
Kategoria:Lehen Mundu Gerrako biografiak
Kategoria:Bigarren Mundu Gerrako biografiak
Kategoria:Emakume kazetariak
Kategoria:Emakume idazleak
Kategoria:Historialariak
Kategoria:Emakume historialariak
Kategoria:Pulitzer Sariak
Kategoria:Estatubatuar juduak
Kategoria:Pulitzer saridunak